So ez aber namal zu dem problem wommer mit de baterie gha hend. In Khartoum, d hauptstadt vom Sudan, simer in blue nile sealling club. Das isch en "campingplatz" nei so schlimm isches gar nöd gsi…ufallfelll het sich denn de elektriker hänse mal ad arbet gmacht zum usefinde,  was mit eusem baterie system nöd stimmt. Und da mer ja scho mal es problem gha hend mitem röle vo dem system, het er zersch säb under d lupe gno. Und siehe da de cheib isch äääm wie seit mer? Voll verschmööörelet gsi. (Mir hends wohl zghuet gflickt so das zviel strom het chöne dure flüsse, jetzt hets eus z spuellä verschmörzelet) Jää nu das isch ja nur halb so schlimm. Er het denn die beide baterie eifach mitenand verbunde. Das isch natürlich nur mal e notlösig. Di richtig lösig sueched mer denn in  nairobi. Das isch wider chli e moderneri stadt und es het en grosse camping platz wo sich d africa freeks treffed. Jaja det lueged mer denn witer.